b"\n_START_ARTICLE_\nRehiyon ng Pulo ng Negros\n_START_SECTION_\nMga unang kurukuro\n_START_PARAGRAPH_\nAng pagtutulak na magkaroon ng iisang islang rehiyon ay sinimulan sa usapan ng d\xc3\xa1ting Gobernador Bitay Lacson at ang yumaong d\xc3\xa1ting Gobernador Emilio Macias pagkatapos ang Himagsikan ng Lakas ng Bayan o Rebolusyong EDSA. Naganap ang usapan sa pagitan nang mga ta\xc3\xb3ng 1986 at hulihan ng kanilang mga panunungkulan ng 1992. Ang sumunod sa kanilang sina d\xc3\xa1ting Gobernador Rafael Coscoluella at d\xc3\xa1ting Gobernador ngayo'y Kinatawang George Arnaiz ay nagtulak ng hakbang at tinukoy na ang Lungsod Kabankalan sa Negros Occidental at ang kalapit nitong bayan ng Mabinay sa Negros Orriental ang ang maging kambal-lunsuran ng rehiyon.\n_START_SECTION_\nPagkatatag\n_START_PARAGRAPH_\nNoong ika-29 ng Marso 2015, ang Pangulong Benigno Aquino III ang naglagda ng Kautusang Tagapagpaganap Blg. 183, na pagsamahin ang dalawang lalawigan ng Negros sa iisang rehiyon. Hinihiwalay nito ang Negros Occidental sa Rehiyon VI at ang Negros Oriental sa Rehiyon VII. Kay\xc3\xa2 naging 18 na ang b\xc3\xadlang ng mga rehiyon sa Pilipinas.\n_START_SECTION_\nPagbuwag\n_START_PARAGRAPH_\nNoong Agosto 9, 2017, nilagdaan ni Pangulong Rodrigo Duterte ang Kautusang Tagapagpaganap Blg. 38, na nagpapawalang-bisa sa Kautusang Tagapagpaganap Blg. 183 ni dating Pangulong Benigno Aquino III, dahil sa kadahilanan ng kakulangan ng mga pondong magpapatatag nang husto ng NIR ayon kay Benjamin Diokno, Kalihim ng Pagbabadyet at Pamamahala. Ikinabahala ng mga opisyal ng rehiyon ang pagbuwag ng NIR at nagpukaw ng mga negatibong reaksiyon mula sa mga Negrense.\n_START_SECTION_\nEkonomiya\n_START_PARAGRAPH_\nNakasalalay sa produksiyon ng asukal ang ekonomiya ng rehiyon.\n_START_SECTION_\nTransportasyon\n_START_PARAGRAPH_\nAng Paliparang Pandaigdig ng Bacolod\xe2\x80\x93Silay at Paliparan ng Sibulan sa Dumaguete ang dalawang paliparan ng rehiyon. Konektado ang mga ito ng mga regular na komersiyal na lipad mula Maynila at Cebu, habang ang Bacolod\xe2\x80\x93Silay ay may regular na koneksiyon sa Davao."